 

 **REPUBLIKA HRVATSKA**

 BJELOVARSKO BILOGORSKA ŽUPANIJA

 **OPĆINA SIRAČ**

 OPĆINSKO VIJEĆE

 Na temelju članka 76. i članka 89. Zakona o proračunu ("Narodne novine" br. 144/21) i članka 16. stavka 3. Pravilnika o polugodišnjem i godišnjem izvještaju o izvršenju proračuna (Narodne novine br. 24/13, 102/17, 1/20, 98/20, 109/20, 147/20) članka 32. i 94. Statuta Općine Sirač („Županijski glasnik – Službeno glasilo Bjelovarsko-bilogorske županije“ br.19/09, 06/10, 03/13 i 1/18, 03/21), Općinsko vijeće Općine Sirač na svojoj 26. sjednici održanoj 18.05.2023. godine donosi:

**Odluku o prihvaćanju Godišnjeg izvještaja o**

**izvršenju proračuna Općine Sirač za razdoblje**

 **od 1. siječnja do 31. prosinca 2022. godine**

**Članak 1.**

 Prihvaća se Godišnji izvještaj o izvršenju Proračuna Općine Sirač za razdoblje 1. siječnja do 31. prosinca 2022. godine.

**Članak 2.**

Financiranje javnih potreba Općine Sirač u 2022. godini izvršeno je na osnovu Proračuna Općine za 2022. godinu koji je donesen na 9. sjednici Općinskog vijeća 21.12.2021. godine, a objavljen u ”Županijskom glasniku BBŽ” broj 12/21 od 04. ožujka 2022. godine, te izmjena i dopuna Proračuna.

Tijekom 2022. godini izvršeno je šest izmjena i dopuna proračuna:

* Prve izmjene i dopune Proračuna usvojenih na 10. sjednici od 11.03.2022., a objavljene su u ”Službenom glasniku BBŽ” broj 2/22 od 23.05.2022. godine.
* Druge izmjene i dopune Proračuna usvojenih na 15. sjednici od 07.07.2022. godine, a objavljene su u ”Službenom glasniku BBŽ” broj 06/22 od 23.08.2022. godine.
* Treće izmjene i dopune Proračuna usvojenih na 17. sjednici od 20.09.2022.g, a objavljene su u ”Službenom glasniku BBŽ” 08/22 od 27.09.2022. godine.
* Četvrte izmjene i dopune Proračuna usvojenih na 19. sjednici od 03.11.2022.g, a objavljene su u ”Službenom glasniku BBŽ” broj 10/22 od 13.12.2022 godine.
* Pete izmjene i dopune Proračuna usvojenih na 20. sjednici od 30.11.2022.g, a objavljene su u ”Službenom glasniku BBŽ” broj 11/22 02.02.2023. godine.
* Šeste izmjene i dopune Proračuna usvojenih na 22. sjednici od 28.12.2022.g, a objavljene su u ”Službenom glasniku BBŽ” broj 12/22 od 7.02.2023. godine.

Ostvareni prihodi i primici iznose 13.001.438,05 kuna. Rashodi i izdaci izvršeni su u iznosu od 11.283.673,23 kuna. Višak prihoda i primitaka iznosi 1.717.764,82 kuna, a preneseni manjak prihoda i primitaka iznosi 1.053.774,13 kn što čini višak prihoda i primitaka za pokriće u sljedećem razdoblju (rezultat poslovanja) u iznosu od 663.990,69 kn.

**Članak 3.**

Obveze na kraju 31.12.2022. godine iznosile su 603.004,29 kuna.

 Potraživanja za prihode poslovanja iznosila su 151.721,64 kuna, a potraživanja za prihode od nefinancijske imovine iznosila su 10.897,74 kuna.

Vrijednost nefinancijske imovine iskazane u klasi (0) iznosi 43.482.614,32 kn.

Stanje novčanih sredstava žiro-računima i blagajni (11) na dan 31.12.2022. g bilo je 1.268.055,43 kuna.

Tuzemne obveznice iskazane u klasi (14) iznose 863,94 kn.

Udjeli u trgovačkim društvima iskazani u klasi (15) i iznose 1.245.300,00 kuna.

**Članak 4.**

 Općina Sirač nije se zaduživala u razdoblju od 01. 01. 2022. do 31. 12. 2022. godine.

**Članak 5.**

 Planiranu Proračunsku zalihu u visini 20.000,00 kuna Općina nije koristila.

**Članak 6.**

 Ova Odluka stupa na snagu osmog dana od dana objave, a objavit će se u Županijskom glasilu Bjelovarsko-bilogorske županije i na internet stranici Općine Sirač.

KLASA: 400-01/23-01/2

URBROJ: 2103-17-01-23-4

Sirač, 18.05.2023. godine

 Predsjednik

 Općinskog vijeća:

 **\_\_\_\_\_\_\_\_\_\_\_\_\_\_\_\_\_\_**

 (Branimir Miler, oec.)